ધ લંચબોક્સ ફિલ્મથી બોલિવૂડમાં અાવેલી નિમ્રત કૌરે ‘અેરલિફ્ટ’ ફિલ્મ બાદ સાબિત કરી દીધું કે તે એક સક્ષમ અભિનેત્રી છે. તે હાલમાં અમેરિકી ટીવી સિરીઝ ‘વેવાર્ડ પાઇન્સ’ની બીજી સિઝનમાં કામ કરી રહી છે. તે કહે છે કે હું અાગળ જઈને સારી ફિલ્મો કરવા ઇચ્છું છું. એવી ફિલ્મો જે દર્શકો સુધી પહોંચી શકે. હવે તો અોફબિટ ફિલ્મો પણ મસાલા ફિલ્મોની જેમ મોટો બિઝનેસ કરવા લાગી છે. ‘અેરલિફ્ટ’ કોમર્શિયલ ફિલ્મ ન હતી, છતાં પણ અા ફિલ્મે સારો બિઝનેસ કર્યો. અાજના દર્શકો ઇમાનદારીથી બનાવેલી દરેક ફિલ્મ જોવા ઇચ્છે છે. સુપર સ્ટાર્સ હવે સારા વિષયવાળી ફિલ્મોમાં રસ દર્શાવવા લાગ્યા છે. અા બોલિવૂડનું એક સકારાત્મક પરિવર્તન છે. સુપરસ્ટાર્સની સમજમાં અાવી ગયું છે કે કન્ટેન્ટ વગર કોઈ પણ ફિલ્મ ક‌િરશ્મા કરી શકતું નથી.